pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​วันเด็กปีนี้ จิสด้า เปิด space inspirium ให้เด็กไทยเข้าฟรี 3 วัน!!!
วันจันทร์ที่ 9 มกราคม 2560
​วันเด็กปีนี้ จิสด้า เปิด space inspirium ให้เด็กไทยเข้าฟรี 3 วัน!!!
​วันเด็กปีนี้ จิสด้า เปิด space inspirium ให้เด็กไทยเข้าฟรี 3 วัน!!
กิจกรรมวันเด็กแห่งชาติปีนี้ สทอภ. ขานรับนโยบายรัฐบาลในการสร้างแรงบันดาลกับเยาวชนหันมาให้ความสําคัญกับวิทยาศาสตร์และเทคโนโลยีให้มากขึ้น
ดร.อานนท์ สนิทวงศ์ ณ อยุธยา ผู้อํานวยการจิสด้า เผยว่า วันเด็กแห่งชาติปีนี้ จิสด้าเปิดบ้านที่ศรีราชาเชิญชวนเด็กไทยเข้าชม space inspirium ฟรี 3 วัน ตั้งแต่วันที่ 13 -15 มกราคม 2560 และในวันเสาร์ที่ 14 มกราคม 2560 ซึ่งเป็นวันเด็กแห่งชาตินั้น ท่านรัฐมนตรีว่าการกระทรวงวิทยาศาสตร์และเทคโนโลยี ดร.อรรชกา สีบุญเรือง ให้เกียรติเป็นประธานเปิดงาน โดยภายในงานวันเสาร์ที่ 14 มกราคม 2560 ทางจิสด้าได้เตรียมจัดงานอย่างยิ่งใหญ่ และเปิดโอกาสให้เด็กไทย มาร่วมหาคําตอบและค้นหาแรงบันดาลใจที่แรงกล้า ผ่านการนําเสนอในรูปแบบ Interactive อาทิ UAV Simulator , การประกอบหุ่นยนต์ Robot ,การทําถุงมืออวกาศที่ทําจากซิลินโคลนชนิดพิเศษ ,การทําโมเดลดาวเทียมปูนพาสเตอร์ ,การประดิษฐ์ทรายเทียมเป็นรูปดาวต่างๆ , เกมการ์ดดาวเทียม ,การทําโปสการ์ดรูปจรวด ,อาหารในอวกาศ ,ประดิษฐ์กล้องสลับลาย/กล้องโทรทัศน์ขนาดเล็ก ,ชุดประดิษฐ์เล็กๆ เคลื่อนไหวได้ (ดาวเทียมขนาดเล็ก, Mars Rover, ISS ฯลฯ ) ,โซนถ่ายรูป Landmark นักบินอวกาศ ,จรวดน้ํา ,รถถัง ปืนใหญ่ ,โยนลูกโป่ง (Space to Space) ,นาฬิกาแดด พร้อมของรางวัลสุดพิเศษมากมาย รับรองได้ว่าเด็กไทยของเรา จะได้ เรียนรู้ สู่อนาคต อย่างแน่นอน อย่างไรก็ตาม จิสด้า ให้ความสําคัญกับการสร้างแรงบันดาลใจให้เยาวชนหันมาให้ความสําคัญกับวิทยาศาสตร์และเทคโนโลยีมาโดยตลอด จะเห็นได้ว่าในรอบปีที่ผ่านมาตั้งแต่เราให้บริการ space inspirium นั้น เราได้ต่อเติมเพิ่มขยายฐานองค์ความรู้ทางด้านเทคโนโลยีอวกาศภายในพื้นที่อยู่เสมอ เพื่อให้เยาวชนได้เรียนรู้และซึมซับสาระประโยชน์เหล่านี้ได้ตลอดเวลาและไม่น่าเบื่อ เพราะอวกาศถือเป็นขุมทรัพย์ทางปัญญาที่เราต้องส่งเสริมให้คนไทย โดยเฉพาะเด็กๆ ได้ตระหนักรู้ ตระหนักคิด เพื่อใช้ประโยชน์ในการพัฒนาประเทศในด้านต่างๆ ต่อไปในอนาคต ดร.อานนท์ กล่าวทิ้งท้าย
สําหรับกิจกรรมวันเด็กปีนี้จัดขึ้น ณ Space inspirium อุทยานรังสรรค์นวัตกรรมอวกาศ อําเภอศรีราชา จังหวัดชลบุรี
สอบถามรายละเอียดเพิ่มได้ที่
033-005835 ,098-1372357 ,098-8938824
Facebook : Space inspirium
Line : Spaceinspirium
E - Mail : Spaceinspirium@gistda.or.th
รัฐบาลไทย-ข่าวทำเนียบรัฐบาล-รมว.ยุติธรรม นำคณะผู้บริหารฯ ลงพื้นที่ จ.สุรินทร์ ให้ความช่วยเหลือประชาชนได้เข้าถึงความยุติธรรม
วันเสาร์ที่ 12 สิงหาคม 2560
รมว.ยุติธรรม นําคณะผู้บริหารฯ ลงพื้นที่ จ.สุรินทร์ ให้ความช่วยเหลือประชาชนได้เข้าถึงความยุติธรรม
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ลงพื้นที่พบปะประชาชนจังหวัดสุรินทร์ ภายใต้โครงการ "ยุติธรรมสู่หมู่บ้าน นําบริการรัฐสู่ประชาชน " ครั้งที่ ๕
เมื่อวันพุธที่ ๙ สิงหาคม ๒๕๖๐ เวลา ๑๓.๓๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
นําคณะผู้บริหารกระทรวงยุติธรรม ลงพื้นที่พบปะประชาชนจังหวัดสุรินทร์
ภายใต้โครงการ "ยุติธรรมสู่หมู่บ้าน นําบริการรัฐสู่ประชาชน " ครั้งที่ ๕
ณ ศูนย์ยุติธรรมชุมชนตําบลบ้านไทร อําเภอปราสาท จังหวัดสุรินทร์
โอกาสนี้ รัฐมนตรีว่าการกระทรวงยุติธรรมได้มอบเงินช่วยเหลือแก่ผู้เสียหายและจําเลยในคดีอาญา
ตามพระราชบัญญัติค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา พ.ศ.๒๕๔๔
(และที่แก้ไขเพิ่มเติม (ฉบับที่ ๒) พ.ศ.๒๕๕๙) รวมทั้งหมด ๒๑ ราย แบ่งเป็นผู้เสียหาย จํานวน ๒๐ ราย
และจําเลย จํานวน ๑ ราย รวมเป็นเงินทั้งสิ้น ๑,๑๓๐,๗๑๐.๒๒ บาท
รัฐมนตรีว่าการกระทรวงยุติธรรม กล่าวว่า กระทรวงยุติธรรมต้องการที่จะทําให้ประชาชนในพื้นที่ได้เข้าถึงกระบวนการยุติธรรม
โดยอาศัยกลไกหน่วยงานในพื้นที่ ในส่วนของสํานักงานยุติธรรมจังหวัดที่จะต้องเป็นที่ปรึกษา ให้คําแนะนําด้านกฎหมาย
ตลอดจนให้ความช่วยเหลือประชาชนที่ได้รับความเดือดร้อน หรือไม่ได้รับความเป็นธรรม
รวมทั้งการทํางานอย่างใกล้ชิดกับศูนย์ดํารงธรรม กระทรวงมหาดไทย
เพื่อร่วมกันขับเคลื่อนการให้บริการประชาชนให้เข้าถึงความเป็นธรรมได้อย่างมีประสิทธิภาพและรวดเร็ว
ซึ่งที่ผ่านมาได้ให้ความช่วยเหลือประชาชนในพื้นที่ในเรื่องของสัญญาขายฝาก ปัญหาหนี้ที่ไม่ได้รับความเป็นธรรม
รวมทั้งขอรับบริการด้านการไกล่เกลี่ยระงับข้อพิพาท
ต่อจากนั้น เวลา ๑๕.๐๐ น. รัฐมนตรีว่าการกระทรวงยุติธรรม พร้อมคณะ เดินทางไปวัดป่าไทรทอง
ตําบลบ้านไทร อําเภอปราสาท จังหวัดสุรินทร์
เพื่อถวายสังฆทาน พร้อมทั้งปลูกต้นศรีมหาโพธิ์ ณ วัดป่าไทรทอง
รัฐมนตรีว่าการกระทรวงยุติธรรม กล่าวว่า รัฐบาลมีความตั้งใจที่จะทํางานร่วมกับคณะสงฆ์
เพื่อการทํานุบํารุงพระพุทธศาสนาต่อไป
และเป็นกิจกรรมหนึ่งที่ต้องการให้ผู้บริหารและเจ้าหน้าที่กระทรวงยุติธรรม ได้เข้าถึงศาสนา
อันจะเป็นส่วนเสริมด้านคุณธรรมและจริยธรรมในการให้บริการประชาชน
ทั้งนี้ หากมีสิ่งใดที่กระทรวงยุติธรรมช่วยเหลือได้ ก็พร้อมยินดีให้การสนับสนุนอย่างเต็มที่
ต่อมา เวลา ๑๖.๐๐ น. รัฐมนตรีว่าการกระทรวงยุติธรรม พร้อมคณะ ตรวจเยี่ยมกองทุนแม่ของแผ่นดิน
ณ บ้านโคกกลางสามัคคี ตําบลกาบเชิง อําเภอกาบเชิง จังหวัดสุรินทร์
ที่ได้ดําเนินงานประสบผลสําเร็จจนสามารถดูแลตนเองและชุมชนได้อย่างยั่งยืน
พร้อมทั้งมอบเงินสมทบทุนกองทุนแม่ของแผ่นดินบ้านโคกกลางสามัคคี
และมอบอุปกรณ์กีฬาให้กับผู้แทนโรงเรียน จํานวน ๑๐ โรงเรียน
รัฐมนตรีว่าการกระทรวงยุติธรรม กล่าวว่า พลังความสามัคคีของพี่น้องประชาชนในพื้นที่ทุกคน
ส่งผลให้กองทุนแม่ของแผ่นดิน มีความเข้มแข็ง ก้าวหน้า ประสบผลสําเร็จมาจนถึงขณะนี้
จึงขอให้พี่น้องประชาชนได้สืบสานพระราชปณิธานของสมเด็จพระนางเจ้าสิริกิติ์ พระบรมราชินีนาถ
ในพระบาทสมเด็จพระปรมินทรมหาภูมิพลอดุลยเดช ในด้านการแก้ไขปัญหายาเสพติดด้วยการสร้างสังคม ชุมชน
และหมู่บ้านสีขาวปลอดยาเสพติด ซึ่งกระทรวงยุติธรรมและสํานักงาน ป.ป.ส.
พร้อมที่จะสนับสนุนงานด้านการป้องกันและปราบปรามยาเสพติดให้ประสบผลสําเร็จอย่างยั่งยืน เป็นหมู่บ้านสีขาวดํารงไว้สืบไป
รัฐบาลไทย-ข่าวทำเนียบรัฐบาล-รมว.สธ. รับมอบอาคาร รพ.วัดญาณสังวราราม 2 รองรับประชาชนในพื้นที่
วันจันทร์ที่ 18 มิถุนายน 2561
รมว.สธ. รับมอบอาคาร รพ.วัดญาณสังวราราม 2 รองรับประชาชนในพื้นที่
รัฐมนตรีว่าการกระทรวงสาธารณสุข รับมอบอาคารสิริวัฒนภักดี 2 โรงพยาบาลวัดญาณสังวราราม จังหวัดชลบุรี รองรับการบริการดูแลผู้ป่วยแบบประคับประคอง
เช้าวันนี้ (18 มิถุนายน 2561) ที่โรงพยาบาลวัดญาณสังวราราม อําเภอบางละมุง จังหวัดชลบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข รับมอบอาคารสิริวัฒนภักดี 2 จากคุณเจริญ และคุณหญิงวรรณา สิริวัฒนภักดี ที่ได้บริจาคทุนทรัพย์ในการก่อสร้าง จํานวน 5.7 ล้านบาท เพื่อรองรับพระภิกษุ สามเณรอาพาธ และประชาชนในพื้นที่
ศาสตราจารย์คลินิก เกียรติคุณ นายแพทย์ปิยะสกลกล่าวว่า โรงพยาบาลวัดญาณสังวราราม ตั้งขึ้นจากพระราชดําริของพระบาทสมเด็จพระเจ้าอยู่หัว รัชกาลที่ 9 เพื่อให้มีสถานพยาบาลรักษาพยาบาลแก่พระภิกษุ สามเณร และประชาชน โดยปี 2531 คุณเจริญ และคุณหญิงวรรณา สิริวัฒนภักดี ได้บริจาคทุนทรัพย์จัดสร้างตึกสิริวัฒนภักดี หลังที่ 1 สําหรับผู้ป่วยใน และสงฆ์อาพาธ โดยสมเด็จพระญาณสังวร สมเด็จพระสังฆราชสกลมหาสังฆปรินายก ทรงวางศิลาฤกษ์ และสมเด็จพระศรีนครินทราบรมราชนนี ทรงเปิดอาคารสิริวัฒนภักดี ในวันที่ 17มกราคม 2533 ต่อมาในปี 2537 ได้ก่อสร้างอาคารผู้ป่วยนอกขนาด 30 เตียง โดยงบประมาณจากกระทรวงสาธารณสุข
สําหรับอาคารสิริวัฒนภักดี 2 คุณเจริญ-คุณหญิงวรรณา สิริวัฒนภักดี ได้บริจาคทุนทรัพย์ก่อสร้างมูลค่า 15 ล้านบาท เป็นอาคารคอนกรีตเสริมเหล็ก ชั้นบนเป็นห้องประชุมและสํานักงาน ชั้นล่างเป็นห้องคลอด ห้องพิเศษ และห้องผู้ป่วย 8 เตียง รองรับเป้าหมายการพัฒนาบริการดูแลผู้ป่วยแบบประคับประคอง (Palliative Care)ตอบสนองการเข้าสู่สังคมผู้สูงอายุ ลดภาวะพึ่งพิงที่เพิ่มขึ้น รวมทั้งการจัดบริการฟื้นฟูสุขภาพ โดยให้บริการร่วมกับโรงพยาบาลสมเด็จพระสังฆราชญาณสังวรเพื่อผู้สูงอายุ ช่วยลดความแออัดจากโรงพยาบาลต่าง ๆ ให้บริการทั้ง ในโรงพยาบาล และการดูแลต่อเนื่องที่บ้านได้อย่างครอบคลุม ครบวงจรจากทีมหมอครอบครัวและสหวิชาชีพ
ปัจจุบันโรงพยาบาลวัดญาณสังวราราม เป็นโรงพยาบาลชุมชน ขนาด 30เตียง ดูแลประชากร 288,934 คน มีบริการตรวจรักษาขั้นปฐมภูมิถึงทุติยภูมิ บริการส่งเสริมสุขภาพป้องกันโรค ฟื้นฟูสุขภาพและแพทย์ทางเลือก โรคที่พบ 3 อันดับแรก ได้แก่ โรคความดันโลหิตสูง โรคระบบทางเดินหายใจ และโรคเบาหวาน โดยปี 2560 มีผู้รับบริการเป็นผู้ป่วยนอก 50,153 ราย รับบริการ 77,521 ครั้ง เป็นผู้ป่วยทั่วไป 45,778 ราย และผู้ป่วยอุบัติเหตุและฉุกเฉิน 31,743 ราย เฉลี่ย 300 รายต่อวัน ผู้ป่วยในจํานวน 1,361 คน อัตราครองเตียงร้อยละ 67
************************************* 18 มิถุนายน 2561
รัฐบาลไทย-ข่าวทำเนียบรัฐบาล-คสป. ประชุมขับเคลื่อนการส่งเสริมและพัฒนาองค์กรภาคประชาสังคม เน้นสร้างหุ้นส่วนประชารัฐ เพื่อการพัฒนาประเทศ
วันอังคารที่ 5 กันยายน 2560
คสป. ประชุมขับเคลื่อนการส่งเสริมและพัฒนาองค์กรภาคประชาสังคม เน้นสร้างหุ้นส่วนประชารัฐ เพื่อการพัฒนาประเทศ
คสป. ประชุมขับเคลื่อนการส่งเสริมและพัฒนาองค์กรภาคประชาสังคม เน้นสร้างหุ้นส่วนประชารัฐ เพื่อการพัฒนาประเทศ
วันนี้ (5 ก.ย.60) เวลา 10.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า เมื่อวันที่ 4 ก.ย.60 พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการส่งเสริมและพัฒนาองค์กรภาคประชาสังคม (คสป.) ครั้งที่ 2/2560 โดยมีคณะกรรมการ ประกอบด้วย รัฐมนตรีประจําสํานักนายกรัฐมนตรี ปลัดสํานักนายกรัฐมนตรี ปลัดกระทรวงการพัฒนาสังคมและความมั่นคงของมนุษย์ ปลัดกระทรวงการคลัง ปลัดกระทรวงมหาดไทย เลขาธิการสํานักงานคณะกรรมการพัฒนาการเศรษฐกิจและ สังคมแห่งชาติ อธิบดีกรมพัฒนาสังคมและสวัสดิการ ผู้จัดการกองทุนสนับสนุนการสร้างเสริมสุขภาพ และผู้ทรงคุณวุฒิ ได้แก่ ศาสตราจารย์ สุริชัย หวันแก้ว ศาสตราจารย์ วิริยะ นามศิริพงศ์พันธุ์ นายเดช พุ่มคชา นางวณี ปิ่นประทีป นางระรินทิพย์ ศิโรรัตน์ และนายวันชัย บุญประชา ณ ห้องประชุม 302 ชั้น 3 ทําเนียบรัฐบาล
นายณรงค์เปิดเผยว่า การประชุมพิจารณาเห็นชอบให้มีการจัดทํายุทธศาสตร์ประกอบแผนการส่งเสริม และพัฒนาองค์กรภาคประชาสังคม ฉบับที่ 1 (พ.ศ. 2561-2564) เพื่อเสนอ ครม. ในคราวเดียวกัน ซึ่งกระบวนการจัดทําแผนดังกล่าว เกิดจากการร่วมคิดร่วมแรงจัดทําและรับฟังความคิดเห็นขององค์กรภาคประชาสังคม เครือข่ายภาครัฐ ภาคเอกชน และนักวิชาการ เพื่อให้ได้แผนที่มีประสิทธิภาพ โดยมุ่งเน้นให้เกิดการส่งเสริมและพัฒนาองค์กรภาคประชาสังคม มีความเข้มแข็ง เป็นหุ้นส่วนการพัฒนาประเทศที่ยั่งยืนตามภารกิจที่สําคัญ ได้แก่ การสนับสนุนองค์กรภาคประชาสังคมให้มีศักยภาพ มีความเข้มแข็ง มีธรรมาภิบาล และมีบทบาทเป็นหุ้นส่วนการพัฒนาประเทศ การพัฒนาความร่วมมือระหว่างหน่วยงานภาครัฐ ภาคเอกชน และองค์กรภาคประชาสังคม ในการพัฒนากฎหมาย มาตรการ กลไก เพื่อขับเคลื่อนแผนการส่งเสริม และพัฒนาองค์กรภาคประชาสังคม ทั้งในระดับชาติ ภูมิภาค และจังหวัด รวมทั้ง การสื่อสารสังคม สร้างความรู้ความเข้าใจ ถึงความสําคัญของบทบาทภาคประชาสังคมในการพัฒนาประเทศ
"รัฐบาล โดยคณะกรรมการส่งเสริมและพัฒนาองค์กรภาคประชาสังคม และกระทรวง พม. พร้อมบูรณาการความร่วมมือทุกภาคส่วน ด้วยนโยบายประชารัฐเพื่อสังคมในการส่งเสริมพัฒนาองค์กรภาคประชาสังคมให้เป็นหุ้นส่วนการพัฒนาประเทศต่อไป”นายณรงค์กล่าวในตอนท้าย
รัฐบาลไทย-ข่าวทำเนียบรัฐบาล-วราวุธ ลงเรือสำรวจเขื่อนพร้อมตรวจเยี่ยมให้กำลังใจเจ้าหน้าที่
วันพุธที่ 29 มกราคม 2563
วราวุธ ลงเรือสํารวจเขื่อนพร้อมตรวจเยี่ยมให้กําลังใจเจ้าหน้าที่
นายวราวุธ ศิลปอาชา รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย​นาย​จตุพร​ บุรุษ​พัฒน์​ ปลัด​กระทรวง​ทรัพยากร​ธรรมชาติ​และ​สิ่ง​แวดล้อม​ ลงเรือสปีดโบ๊ทสํารวจอ่างเก็บ​น้ําเหนือ​เขื่อน​รัชชประภา​ (เขื่อนเชี่ยวหลาน)​
วราวุธ ลงเรือสํารวจเขื่อนพร้อมตรวจเยี่ยมให้กําลังใจเจ้าหน้าที่
วันที่ 26 มกราคม 63 นายวราวุธ ศิลปอาชา รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย​นาย​จตุพร​ บุรุษ​พัฒน์​ ปลัด​กระทรวง​ทรัพยากร​ธรรมชาติ​และ​สิ่ง​แวดล้อม​ ลงเรือสปีดโบ๊ทสํารวจอ่างเก็บ​น้ําเหนือ​เขื่อน​รัชชประภา​ (เขื่อนเชี่ยวหลาน)​ สํารวจสภาพภูมิประเทศและปริมาณน้ําในอ่างเก็บ​น้ําเหนือเขื่อน พร้อมเดินทางไปตรวจเยี่ยมและให้กําลัง​ใจ​เจ้าหน้าที่่ศูนย์​พัฒนา​การท่องเที่ยว​คลอง​คะ​ อุทยาน​แห่งชาติ​เขา​สก จังหวัดสุราษฎร์ธานี
รัฐบาลไทย-ข่าวทำเนียบรัฐบาล-ผู้ตรวจราชการกระทรวงดิจิทัลฯ ติดตามการดำเนินงานศูนย์ดิจิทัลชุมชนในพื้นที่จังหวัดปทุมธานี-นครนายก
วันศุกร์ที่ 21 สิงหาคม 2563
ผู้ตรวจราชการกระทรวงดิจิทัลฯ ติดตามการดําเนินงานศูนย์ดิจิทัลชุมชนในพื้นที่จังหวัดปทุมธานี-นครนายก
ผู้ตรวจราชการกระทรวงดิจิทัลฯ ติดตามการดําเนินงานศูนย์ดิจิทัลชุมชนในพื้นที่จังหวัดปทุมธานี-นครนายก
เมื่อวันที่ 20 สิงหาคม 2563 นายพลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม และคณะ ได้เดินทางตรวจติดตามการดําเนินงานโครงการต่างๆ ของหน่วยงานสังกัดกระทรวงฯ ในพื้นที่จังหวัดปทุมธานี โดยได้เข้าพบนายชาธิป รุจนเสรี รองผู้ว่าราชการจังหวัดปทุมธานี เพื่อหารือข้อราชการเกี่ยวกับโครงการสําคัญที่กระทรวงดิจิทัลฯ ดําเนินการ อาทิ ภารกิจศูนย์ต่อต้านข่าวปลอม โครงการอาสาสมัครดิจิทัล ภารกิจเกี่ยวกับสถานการณ์โควิด-19 (แพลตฟอร์ม/แอปพลิเคชั่นไทยชนะ/การจัดส่งหน้ากากอนามัยให้กับกระทรวงมหาดไทย กระทรวงสาธารณสุข และกองทัพไทย) โครงการพัฒนาเมืองอัจฉริยะ (Smart City) ซึ่งรองผู้ว่าราชการฯ แจ้งว่า แนวทางการพัฒนา Smart City จังหวัดปทุมธานีได้แบ่งเป็น 2 โซน คือ โซนการค้า และโซนความรู้ รวมทั้งมีการตั้งคณะทํางาน 7 คณะ เพื่อพิจารณาเสนอประเด็นการพัฒนาแต่ละด้านสําหรับคัดเลือกพัฒนาเป็นอันดับแรกๆ ก่อน
จากนั้นได้ประชุมร่วมกับหัวหน้าหน่วยงานและเจ้าหน้าที่ของหน่วยงานในสังกัด เพื่อรับฟังและแลกเปลี่ยนความคิดเห็นในการดําเนินงาน รวมทั้งปัญหา/อุปสรรคเพื่อสรุปนําเสนอผู้บริหารระดับสูงพิจารณาแนวทางการแก้ไขพร้อมสนับสนุนการทํางานของแต่ละหน่วยงานอย่างเหมาะสมต่อไป ผู้ตรวจราชการฯ ได้เสนอแนะให้สํานักงานสถิติจังหวัดเตรียมพร้อมในการปรับเปลี่ยนวิธีการทํางานด้านการเก็บข้อมูลสํารวจ/สํามะโนให้สอดคล้องกับสถานการณ์ปัจจุบัน (New Normal) และ บจ.ไปรษณีย์ไทยควรพัฒนาบริการขนส่งให้มีความครอบคลุมมากยิ่งขึ้น รวมถึงทุกหน่วยงานในสังกัดควรมีการสื่อสารข้อมูลต่าง ๆ เพื่อส่งเสริมการทํางานร่วมกันอย่างมีประสิทธิภาพ
หลังจากติดตามโครงการฯในพื้นที่ จ.ปทุมธานี แล้วเสร็จ คณะผู้ตรวจราชการฯ ได้เดินทางต่อไปยังศูนย์ดิจิทัลชุมชน ณ กศน.ตําบลบ้านฉาง อําเภอเมือง จังหวัดนครนายก ซึ่งได้รับอุปกรณ์/เครื่องมือด้าน ICT จากโครงการของกระทรวงฯ เมื่อปี 2562 และได้ใช้ประโยชน์ในการจัดอบรมองค์ความรู้ต่างๆ ให้กับคนในชุมชนและนักเรียน กศน. อย่างต่อเนื่อง อาทิ จัดอบรมหลักสูตรเทคโนโลยีสื่อสารและการใช้สมาร์ทโฟน สอนการถ่ายภาพเพื่อนําเสนอสินค้าของชุมชน การจัดทําปลอกใส่แก้วแก่ผู้สูงอายุ เป็นต้น ทั้งนี้ ผู้ตรวจราชการฯ ได้ขอให้ครู กศน.ช่วยส่งเสริมให้คนในชุมชนได้ใช้ประโยชน์อย่างคุ้มค่ายิ่งขึ้นต่อไป
***************
รัฐบาลไทย-ข่าวทำเนียบรัฐบาล-นายกรัฐมนตรีมอบนโยบายการทำงานให้กับคณะที่ปรึกษาของสภาความมั่นคงแห่งชาติ เน้นย้ำให้รู้ทันต่อสถานการณ์การเปลี่ยนแปลงอยู่ตลอดเวลา และรู้ทันต่อเทคโนโลยี
วันพฤหัสบดีที่ 25 ตุลาคม 2561
นายกรัฐมนตรีมอบนโยบายการทํางานให้กับคณะที่ปรึกษาของสภาความมั่นคงแห่งชาติ เน้นย้ําให้รู้ทันต่อสถานการณ์การเปลี่ยนแปลงอยู่ตลอดเวลา และรู้ทันต่อเทคโนโลยี
นายกรัฐมนตรีมอบนโยบายการทํางานให้กับคณะที่ปรึกษาของสภาความมั่นคงแห่งชาติ เน้นย้ําให้รู้ทันต่อสถานการณ์การเปลี่ยนแปลงอยู่ตลอดเวลา และรู้ทันต่อเทคโนโลยี
วันนี้ (25 ตุลาคม 2561) เวลา 11.30 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีมอบนโยบายการทํางานให้กับคณะที่ปรึกษาของสภาความมั่นคงแห่งชาติที่ได้รับการแต่งตั้งเมื่อวันที่ 4 ตุลาคม 2561 ที่ผ่านมารวม 6 ด้าน ประกอบด้วย 1. ด้านการเตรียมพร้อมและการป้องกันประเทศ 2. ด้านความมั่นคงภายในและระหว่างประเทศ 3. ด้านเศรษฐกิจและสังคมจิตวิทยา 4. ด้านวิทยาศาสตร์ เทคโนโลยี และดิจิทัล 5. ด้านการต่อต้านการก่อการร้ายและอาชญากรรมข้ามชาติ และ 6. ด้านการข่าวกรองเพื่อทําหน้าที่ติดตาม ประเมิน วิเคราะห์สถานการณ์อันเป็นภัยคุกคามต่อความมั่นคงแห่งชาติ ในโอกาสเข้าเยี่ยมคารวะ
โอกาสนี้ นายกรัฐมนตรีได้กล่าวชื่นชมว่าคณะที่ปรึกษาของสภาความมั่นคงแห่งชาติที่ได้รับการแต่งตั้งแต่ละท่าน ล้วนแล้วแต่เป็นผู้ที่มีความรู้ และมีประสบการณ์การทํางานในวิชาชีพเป็นอย่างดี ซึ่งจะสามารถสนับสนุนการทํางานด้านความมั่นคงได้เป็นอย่างดี และหวังให้คณะที่ปรึกษาฯ นําความรู้ ประสบการณ์มาสร้างความมั่นคงอย่างมีเสถียรภาพอย่างครอบคลุมในทุกมิติทั้งการเมือง สังคม และเศรษฐกิจ
พร้อมกล่าวมอบนโยบายการทํางานตอนหนึ่งว่า การทํางานด้านความมั่นคง จะต้องเรียนรู้ทํางานเพื่อขับเคลื่อนไปข้างหน้า พร้อมกับให้น้อมนําแนวพระราชดําริรัชกาลที่ 9 “เข้าใจ เข้าถึง พัฒนา” มาเป็นหลักในการทํางานเพื่อความยั่งยืน และให้รู้ทันต่อสถานการณ์การเปลี่ยนแปลงอยู่ตลอดเวลาให้รู้เขา รู้เรา และรู้ทันต่อเทคโนโลยี โดยเฉพาะการใช้โซเชียลมีเดียในสังคมปัจจุบัน จะต้องสร้างภูมิต้านทานให้ประชาชนมีส่วนร่วมในการใช้โซเชียลมีเดียในทางที่สร้างสรรค์ พร้อมกับร่วมกันสร้างความเท่าเทียมขึ้นในสังคม บนพื้นฐานของกฎหมายซึ่งทุกคนต้องเคารพ และปฏิบัติตามกฎหมาย
ทั้งนี้ นายกรัฐมนตรีได้มอบแนวทางการทํางานไว้ 3 ประเด็น ดังนี้ 1.การทํางานด้านความมั่นคงต้องให้ความสําคัญกับการมองประเด็น และวิเคราะห์ปัญหาที่ส่งผลกระทบต่อความมั่นคงในแต่ละห้วงเวลาให้ถ่องแท้ เพื่อให้หน่วยงานด้านความมั่นคงและหน่วยงานที่เกี่ยวข้องสามารถนําไปกําหนดแผนการทํางานในเชิงรุก 2. การแต่งตั้งที่ปรึกษาสภาความมั่นคงแห่งชาติในแต่ละด้านจะเป็นประโยชน์เมื่อมีการประชุมปรึกษาหารือกันเป็นประจํา รวมทั้งมีความทุ่มเท ศึกษา ค้นคว้าในการทํางาน โดยจัดทําข้อเสนอเรื่องต่าง ๆ ที่ชัดเจน รอบคอบซึ่งข้อเสนอเหล่านั้นต้องสามารถนําไปสู่การปฏิบัติได้อย่างเป็นรูปธรรม และ 3. รัฐบาลให้ความสําคัญกับยุทธศาสตร์ชาติและการขับเคลื่อนการทํางานในเชิงบูรณาการที่หลายหน่วยงานต้องมีการทํางานประสานสอดคล้องกัน จึงขอให้คณะที่ปรึกษาฯ ตระหนักถึงความสําคัญในการถ่ายทอดความรู้ ความเข้าใจเกี่ยวกับเรื่องต่าง ๆ เหล่านี้ด้วย
----------------------------------------------------------------
รัฐบาลไทย-ข่าวทำเนียบรัฐบาล-สธ.จับมือ ก.เกษตร ชูไทยประเทศต้นแบบอาหารปลอดภัยในภูมิภาคเอเซีย
วันศุกร์ที่ 1 ธันวาคม 2560
สธ.จับมือ ก.เกษตร ชูไทยประเทศต้นแบบอาหารปลอดภัยในภูมิภาคเอเซีย
​กระทรวงสาธารณสุขจับมือกระทรวงเกษตรและสหกรณ์และองค์การอาหารและเกษตรแห่งสหประชาชาติ (FAO) สร้างความปลอดภัยผลิตภัณฑ์เนื้อสัตว์มีคู่มือและแบบประเมินให้ผู้บริโภคเกิดความมั่นใจและเป็นประเทศต้นแบบการพัฒนานโยบายอาหารปลอดภัยสําหรับภูมิภาคเอเชีย
วันที่ (1 ธันวาคม 2560) ที่กระทรวงสาธารณสุข จ.นนทบุรี นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข พร้อมด้วยนายสัตวแพทย์สรวิศ ธานีโต ผู้ตรวจราชการกระทรวงเกษตรและสหกรณ์และโฆษกกระทรวงเกษตรและสหกรณ์ Mr.Sridhar Dharmapuri ผู้เชี่ยวชาญด้านอาหารปลอดภัยและโภชนาการ องค์การอาหารและเกษตรแห่งสหประชาชาติประจําภูมิภาคเอเชียและแปซิฟิค (FAO Regional Representative for Asia and the Pacific) ร่วมกันแถลงข่าวผลการดําเนินงานโครงการพัฒนาความเข้มแข็งระบบการควบคุมความปลอดภัยของผลิตภัณฑ์เนื้อสัตว์ตลอดห่วงโซ่ โดยมีผู้บริหารระดับสูง ผู้ทรงคุณวุฒิ ผู้เชี่ยวชาญ นักวิชาการ สมาคมผู้ผลิตสุกรและไก่ และผู้เกี่ยวข้องด้านอาหารปลอดภัยจากกระทรวงสาธารณสุข กระทรวงเกษตรฯ ผู้แทนองค์การอาหารและเกษตรแห่งสหประชาชาติ (เอฟเอโอ) เข้าร่วมงาน
นายแพทย์โอภาส กล่าวว่า กระทรวงสาธารณสุขและกระทรวงเกษตรและสหกรณ์มีเจตนารมณ์ในการ บูรณาการทํางาน เพื่อสร้างความปลอดภัยแก่ผู้บริโภคเนื้อสัตว์อย่างมีประสิทธิภาพ ด้วยโครงการ “เสริมสร้างความเข้มแข็งในการบริหารจัดการของสถาบันที่กํากับดูแลความปลอดภัยและคุณภาพอาหารประเภทเนื้อสัตว์ตลอดห่วงโซ่” ตั้งแต่ขั้นตอนการผลิตจากฟาร์ม การฆ่า การตัดแต่ง การขนส่ง การแปรรูปเป็นผลิตภัณฑ์ จนถึงการจําหน่ายสู่ผู้บริโภค ได้จัดทําคู่มือแนวทางการควบคุม กํากับดูแล และข้อควรปฏิบัติสําหรับการผลิต จําหน่าย และการบริโภคเนื้อสัตว์และผลิตภัณฑ์ตลอดห่วงโซ่ เป็นคู่มือมาตรฐานกลาง และพัฒนาแบบประเมิน ตรวจสอบความสมบูรณ์ของการควบคุม กํากับดูแลของภาครัฐในทุกขั้นตอน ที่สําคัญที่สุดคือเป็นเครื่องมือในการตรวจสอบย้อนกลับไปยังแหล่งผลิตทั้งโรงงานผลิตอาหาร โรงฆ่าสัตว์ ฟาร์มเลี้ยงสัตว์ โดยเฉพาะหมูและไก่เพื่อสร้างความมั่นใจแก่ผู้บริโภคในกรณีเกิดปัญหาความปลอดภัยของอาหาร
จากการนําคู่มือแนวทางและแบบประเมินไปทดลองใช้ใน 2 จังหวัดนําร่อง คือ เชียงใหม่ และสระบุรี พบว่าสามารถใช้แก้ไขปัญหาได้จริง ช่วยขจัดปัญหาความทับซ้อนในการทํางานเนื่องจากทุกหน่วยงานจะเข้าใจบทบาทหน้าที่ วิธีการปฏิบัติของหน่วยงานอื่นๆ อย่างชัดเจน ซึ่งกระทรวงสาธารณสุขจะมีการนําแบบประเมินไปใช้ในโครงการโรงพยาบาลอาหารปลอดภัยที่สนับสนุนให้โรงพยาบาลมีการบริหารจัดการความปลอดภัยด้านอาหารอย่างมีประสิทธิภาพ เพื่อควบคุม ตรวจสอบ คุณภาพความปลอดภัยของอาหารทุกกระบวนการ ตั้งแต่การผลิต วัตถุดิบ การขนส่ง ให้ได้มาตรฐานด้านสุขาภิบาลอาหารตามเกณฑ์ที่กําหนด สามารถสร้างความมั่นใจและสุขภาพที่ดีแก่ผู้ป่วยและประชาชนที่มารับบริการในโรงพยาบาล นอกจากนั้นได้วางแผนขยายการประเมินสถานการณ์ความปลอดภัยของผลิตภัณฑ์เนื้อสัตว์ในทุกภูมิภาคทั่วประเทศต่อไป
ผู้เชี่ยวชาญด้านอาหารปลอดภัยและโภชนาการ เอฟเอโอ กล่าวเสริมว่า เอฟเอโอได้คัดเลือกประเทศไทยเป็นประเทศนําร่องในการศึกษาระบบการทํางานบูรณาการของสถาบันหลักด้านความปลอดภัยอาหาร เพื่อเป็นแบบอย่างในภูมิภาคเอเชีย ซึ่งคู่มือที่ได้จากโครงการครั้งนี้ นับเป็นคู่มือที่เป็นแนวทางมาตรฐานและมีประโยชน์เป็นอย่างมาก โดยเฉพาะกับประเทศในภูมิภาคเอเชีย จึงขอให้มีการจัดแปลเป็นภาษาอังกฤษ เพื่อนําไปเผยแพร่และใช้เป็นตัวอย่างในกลุ่มประเทศเอเชียต่อไป
รัฐบาลไทย-ข่าวทำเนียบรัฐบาล-“กอช. ห่วงใยสมาชิก สมัครและส่งเงินออมสะสม ผ่านแอปฯ ได้ทุกที่ ลดความเสี่ยงสถานการณ์โรคติดเชื้อไวรัสโคโรนา 2019 (COVID-19)” [กระทรวงการคลัง]
วันเสาร์ที่ 14 มีนาคม 2563
“กอช. ห่วงใยสมาชิก สมัครและส่งเงินออมสะสม ผ่านแอปฯ ได้ทุกที่ ลดความเสี่ยงสถานการณ์โรคติดเชื้อไวรัสโคโรนา 2019 (COVID-19)” [กระทรวงการคลัง]
กอช. ห่วงใยประชาชน ลดความเสี่ยงสถานการณ์โรคติดเชื้อไวรัสโคโรนา 2019 (COVID-19) สามารถสมัครสมาชิก หรือ ส่งเงินออมสะสมได้ที่แอปพลิเคชัน (Application) “กอช.” ได้ทุกที่ด้วยสมาร์ทโฟน ลดการเดินทางและความเสี่ยงการติดเชื้อไวรัสโคโรนา 2019 (COVID-19)
กองทุนการออมแห่งชาติ หรือ กอช. ห่วงใยประชาชน ลดความเสี่ยงสถานการณ์โรคติดเชื้อไวรัสโคโรนา 2019 (COVID-19) สามารถสมัครสมาชิก หรือ ส่งเงินออมสะสมได้ที่แอปพลิเคชัน (Application) “กอช.” ได้ทุกที่ด้วยสมาร์ทโฟน ลดการเดินทางและความเสี่ยงการติดเชื้อไวรัสโคโรนา 2019 (COVID-19) เพื่อสุขภาพที่ดีของสมาชิก
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ห่วงใยประชาชนในทุกพื้นที่ต่อสถานการณ์โรคติดเชื้อไวรัสโคโรนา 2019 (COVID-19) อาจจะทําให้สมาชิก หรือผู้ที่สนใจจะสมัครสมาชิก กอช. เป็นปัญหาและอุปสรรคในการเดินทางไปนอกบ้าน เพื่อส่งเงินออมสะสม หรือ สมัครสมาชิกที่หน่วยรับสมัครใกล้บ้าน ไม่ต้องเผชิญสถานที่แออัดที่จะส่งผลต่อสุขภาพของประชาชน สามารถดําเนินการได้ที่แอปพลิเคชัน (Application) “กอช.” เพื่ออํานวยความสะดวกให้กับสมาชิก กอช. ได้เข้าถึงการออมเงินทุกที่ด้วยสมาร์ทโฟนเพียงเครื่องเดียว
นอกจากนี้ แอปฯ กอช. ยังอํานวยความสะดวกให้สมาชิกได้หลากหลายเมนู อาทิ การตรวจสอบสิทธิ ก่อนจะสมัครสมาชิก ทดลองคํานวญบํานาญตามเงินที่ต้องการได้ ต้องส่งเงินเดือนละเท่าไร ดูสิทธิประโยชน์ที่จะได้รับจาก กอช. ดูยอดการส่งเงินออมสะสมและเงินที่รัฐสมทบเพิ่มให้ได้สะดวกตลอดเวลา แทนการถือสมุดบัญชีผ่านเมนูบัญชีของฉัน พร้อมรับของสมนาคุณติดตามข่าวสารโปรโมชันเพื่อรับของที่ระลึก กอช. ยกระดับความสะดวกสบายและรวดเร็วทันใจ ได้บนสมาร์ทโฟนเครื่องเดียว โดยไม่ต้องออกจากบ้านไปเผชิญต่อสถานการณ์โรคติดเชื้อไวรัสโคโรนา 2019 (COVID-19)
ทั้งนี้ เมื่อสถานการณ์โรคติดเชื้อไวรัสโคโรนา 2019 (COVID-19) ดีขึ้นแล้ว สามารถติดต่อสมัครสมาชิก กอช. พร้อมส่งเงินออมสะสมได้ที่ว่าการอําเภอ ธนาคาร ธ.ก.ส. ธอส. ธนาคารออมสิน ธนาคารกรุงไทย ทุกสาขา ในวันและเวลาทําการของธนาคาร รวมทั้งสํานักงานคลังจังหวัด สถาบันการเงินชุมชนที่เข้าร่วม เคาน์เตอร์เซอร์วิส ตู้บุญเติม เทสโก้โลตัสทั่วประเทศได้เช่นเดิม
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมบูรณาการจัดกิจกรรมจิตอาสาพัฒนาคลองเปรมประชากร “ไม่ทิ้ง ไม่เท ทุ่มทำความดี”
วันพุธที่ 13 กุมภาพันธ์ 2562
กระทรวงเกษตรฯ ร่วมบูรณาการจัดกิจกรรมจิตอาสาพัฒนาคลองเปรมประชากร “ไม่ทิ้ง ไม่เท ทุ่มทําความดี”
กระทรวงเกษตรฯ ร่วมบูรณาการจัดกิจกรรมจิตอาสาพัฒนาคลองเปรมประชากร “ไม่ทิ้ง ไม่เท ทุ่มทําความดี” หนุนเป็นต้นแบบแหล่งน้ําธรรมชาติอันอุดมสมบูรณ์เพื่อชุมชนท้องถิ่น
นายกฤษฏา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีปล่อยพันธุ์สัตว์น้ํา ตามโครงการพัฒนาคลองเปรมประชากร และตรวจเยี่ยมโครงการตามนโยบายกระทรวงเกษตรและสหกรณ์ ณ จังหวัดปทุมธานี ว่า กระทรวงเกษตรและสหกรณ์ ร่วมมือกับหน่วยงานทั้งภาครัฐ เอกชน และประชาชนในจังหวัดปทุมธานี อาทิ โรงเรียนวัดเปรมประชากร เทศบาลตําบลบางพูน กลุ่มแม่บ้านแปรรูปปลาน้ําจืดคลองห้า วัดเปรมประชา จัดกิจกรรมจิตอาสาพัฒนาคลองเปรมประชากรขึ้น ในพื้นที่ที่คลองเปรมประชากรไหลผ่าน เพื่อเป็นต้นแบบในการรณรงค์สร้างการรับรู้ให้ประชาชนทั่วไปได้ตระหนักถึงความสําคัญของแม่น้ํา ลําคลอง ซึ่งเป็นวิถีของคนไทย และให้ความร่วมมือในการ “ไม่ทิ้ง ไม่เท ทุ่มทําความดี” โดยมีวัตถุประสงค์ให้คลองเปรมประชากรเป็นแหล่งน้ําธรรมชาติอันอุดมสมบูรณ์ มีความหลากหลายทางชีวภาพ เป็นฐานการผลิตของแหล่งอาหารที่ได้จากธรรมชาติเพื่อชุมชนท้องถิ่น
โดยสํานักงานประมงจังหวัดปทุมธานี ได้ดําเนินการตรวจสอบคุณภาพน้ําในคลองเปรมประชากร พบว่ามีความพร้อมสําหรับการปล่อยพันธุ์สัตว์น้ํา และหลังจากได้พัฒนาคลองเปรมประชากร จนมีความเหมาะสมแก่การปล่อยพันธุ์สัตว์น้ํา จึงได้กําหนดให้มีพิธีปล่อยพันธุ์ปลา จํานวน 670,000 ตัวขึ้น ในพื้นที่ที่คลองเปรมประชากรไหลผ่าน เพื่อเป็นต้นแบบในการรณรงค์สร้างการรับรู้ให้ประชาชนทั่วไปได้ตระหนักถึงความสําคัญของแม่น้ํา ลําคลอง รวมทั้งให้ความร่วมมือในการฟื้นฟู ดูแลรักษาให้ยั่งยืนต่อไป
“รัฐบาลได้กําหนดจัดกิจกรรมจิตอาสา การเดินรณรงค์ “คน รัก คลอง” “ไม่ทิ้ง ไม่เท ทุ่มทําความดี” ขึ้น ในพื้นที่ที่คลองเปรมประชากรไหลผ่าน คือกรุงเทพมหานคร จังหวัดปทุมธานี และจังหวัดพระนครศรีอยุธยา เพื่อฟื้นฟู ดูแลรักษา คืนความสะอาด และคุณภาพของลําน้ําแก่ชุมชน ซึ่งกระทรวงเกษตรฯ และจังหวัดปทุมธานีได้ดําเนินการพัฒนาคลองเปรมประชากรโดยจัดกิจกรรมจิตอาสาขึ้น ทําให้คลองเปรมประชากรเป็นแหล่งน้ําธรรมชาติ คืนคุณภาพของลําน้ําที่ดีแก่ชุมชน และสามารถปล่อยพันธุ์สัตว์น้ํา เพื่อเป็นแหล่งทรัพยากรของชุมชน ทั้งนี้ขอให้ทุกภาคส่วนร่วมมือดําเนินการพัฒนา และดูแลคลองเปรมประชากร ให้มีความอุดมสมบูรณ์เพิ่มมากขึ้นต่อไป” นายกฤษฎา กล่าว.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
ไป” นายกฤษฎา กล่าว.